พระราชกฤษฎีกาห้ามมิให้นำสัตว์น้ำบางชนิดเข้ามาในราชอาณาจักร พ.ศ.2525
พระราชกฤษฎีกา
พระราชกฤษฎีกา
ห้ามมิให้นำสัตว์น้ำบางชนิดเข้ามาในราชอาณาจักร
พ.ศ. ๒๕๒๕
 

ภูมิพลอดุลยเดช ป.ร.
ให้ไว้ ณ วันที่ ๑๕
ธันวาคม พ.ศ. ๒๕๒๕
เป็นปีที่ ๓๗
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรห้ามมิให้นำสัตว์น้ำบางชนิดเข้ามาในราชอาณาจักร
เพื่อป้องกันการระบาดของโรคสัตว์น้ำและอันตรายที่จะเกิดแก่ผู้บริโภค

อาศัยอำนาจตามความในมาตรา ๑๕๙
ของรัฐธรรมนูญแห่งราชอาณาจักรไทย และมาตรา ๕๔ แห่งพระราชบัญญัติการประมง พ.ศ. ๒๔๙๐
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาห้ามมิให้นำสัตว์น้ำบางชนิดเข้ามาในราชอาณาจักร
พ.ศ. ๒๕๒๕

มาตรา ๒[๑]
พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป

มาตรา ๓ ให้ยกเลิกพระราชกฤษฎีกาห้ามมิให้นำปลาน้ำจืดบางชนิดเข้ามาในราชอาณาจักร
พ.ศ.๒๔๙๖

มาตรา ๔
ห้ามมิให้บุคคลใดนำสัตว์น้ำที่มีชีวิตบางชนิดที่ระบุไว้ในบัญชีท้ายพระราชกฤษฎีกานี้เข้ามาในราชอาณาจักร
โดยมิได้รับอนุญาตจากพนักงานเจ้าหน้าที่

มาตรา ๕
ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
[เอกสารแนบท้าย]

๑.
บัญชีท้ายพระราชกฤษฎีกาห้ามมิให้นำสัตว์น้ำบางชนิดเข้ามาในราชอาณาจักร พ.ศ. ๒๕๒๕

(ดูข้อมูลจากภาพกฎหมาย)
หมายเหตุ :- เหตุผลในการประกาศใช้พระราชกฤษฎีกานี้ คือ
ด้วยปรากฏว่าในปัจจุบันนี้มีผู้นำสัตว์น้ำมีชีวิตเข้ามาในราชอาณาจักรเป็นจำนวนมาก สัตว์น้ำเหล่านี้บางชนิดมีแหล่งกำเนิดหรือเจริญเติบโตในประเทศที่มีโรคระบาด
โรคดังกล่าวจึงอาจแพร่หลายในประเทศไทย โดยอาศัยสัตว์น้ำเหล่านี้เป็นพาหะนำโรค นอกจากนี้
เมื่อสัตว์น้ำเหล่านี้แพร่พันธุ์ในแหล่งน้ำ ก็จะทำให้เกิดโรคระบาดไปยังสัตว์น้ำชนิดอื่น
ๆ อีกด้วย และในที่สุดจะเป็นอันตรายแก่ผู้ที่บริโภคสัตว์เหล่านี้ พระราชกฤษฎีกาห้ามมิให้นำปลาน้ำจืดบางชนิดเข้ามาในราชอาณาจักร
พ.ศ. ๒๔๙๖ ที่ใช้บังคับอยู่ในขณะนี้ห้ามเฉพาะปลาในตระกูลค้าเท่านั้นมิได้ห้ามสัตว์น้ำชนิดอื่นด้วย ดังนั้น จึงเห็นสมควรให้มีการควบคุมการนำสัตว์น้ำชนิดต่าง
ๆ เข้ามาในราชอาณาจักรให้กว้างขวางยิ่งขึ้น
จึงจำเป็นต้องตราพระราชกฤษฎีกานี้
















จุฑามาศ/ปรับปรุง
๒๔ กรกฎาคม ๒๕๕๘












[๑] ราชกิจจานุเบกษา
เล่ม ๙๙/ตอนที่ ๑๘๙/ฉบับพิเศษ หน้า ๑/๒๓ ธันวาคม ๒๕๒๕